Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
9 ส.ค. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้ เดินหน้ารีบาวด์ต่อเนื่องตั้งแต่เปิดตลาด ก่อนเจอแรงขายบริเวณแนวต้าน จนปิดช่วงบวกลดลงเหลือ 2.17 จุด ปิดเช้าที่ระดับดัชนี 1,723.81 จุด ด้วยมูลค่าซื้อขายราว 2.5 หมื่นล้านบาท แม้จะเจอแรงขายจากกลุ่มพลังงาน(ENERG) แต่ยังมีแรงซื้อหนุนจากกลุ่มธนาคาร (BANK) ประคองดัชนียืนแดนบวกเช้านี้
มุมมองตลาดช่วงบ่าย: กราฟรายวัน ดัชนีแกว่งขึ้นทดสอบแนวต้าน ก่อนเจอแรงขาย ทางเทคนิค เครื่องมือ MACD พลิกกลับเหนือ Signal Line และยืนแดนบวกต่อ ชี้โมเมนตัมฝั่ง Bullish ที่ยังเป็นต่อ ฉะนั้นลุ้นดัชนีบ่ายนี้จะปิดเหนือ 1,725 จุด เพื่อคาดหวังแนวต้านถัดไปที่ 1,747 จุด อย่างไรก็ดี หากไม่ผ่านแนวต้าน ให้ขยับ Trailing Stop โดยใช้การปิดหลุดเส้น Speed Line ที่ 1,702 จุด เป็นจุดล็อกกำไร
กลยุทธ์ในช่วงบ่าย: นักเก็งกำไร กรณีมีหุ้น ถือต่อ คาดหวังแนวต้าน 1,725/1,747 จุด กรณีไม่มีหุ้นใช้แนวรับเส้น EMA200 วันที่ 1,707 จุด เป็นจุดซื้อกลับหาก SET ย่อตัว พร้อมกับตั้ง Stop Loss หากดัชนีปิดหลุดเส้น Speed Line บริเวณ 1,702 จุด
Point of View
สร้างฐานแน่น ก่อนออกตัว!!
เลือก TKS หลังราคาเริ่มทรงตัว และเกิดสัญญาณ Golden Cross (EMA5,20 วัน) หนุนด้วย Buy Signal จาก Modified Stochastic คาดหวัง TKS จะวิ่งผ่านแนวต้านแรก เพื่อทดสอบต้านถัดไปที่ 11.40 บาท และเพื่อความไม่ประมาท Stop Loss หากปิดหลุด 10.40 บาท